ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Περιμένετε τον άνεμο, κύριε.
Λίγο πιο αριστερά.
Ρυθμίστε το σκόπευτρο στα 100 μέτρα.
Απασφαλίστε…
πατήστε απαλά τη σκανδάλη.
Το σκότωσα;
Όχι.
Το πετύχατε, αλλά μας ξέφυγε, χτυπημένο.
-Θα το κυνηγήσουμε; -Όχι.
Βλέπετε το ρυάκι;
Μέχρι εκεί φτάνει το κτήμα μας. Από εκεί ξεκινάει του γείτονα.
Ποτέ δεν περνάμε αυτό το όριο, ποτέ.
-Καλημέρα σας. -Καλημέρα.
Η πρωθυπουργός και ο κος Θάτσερ θα φτάσουν περίπου στις 3:00 μ.μ. αύριο.
Ευχαριστώ.
-Προς τι ο χαλασμός; -Καλημέρα, μαμά.
-Καλημέρα. -Καλημέρα, μαμά.
-Καλημέρα. -Θα της το πεις εσύ ή εγώ;
Πες το, σε βλέπω, δεν κρατιέσαι.
Ο αρχιθηροφύλακάς μας δέχτηκε σήμερα τηλεφώνημα απ' το διπλανό κτήμα.
Ένας απ' τους πελάτες τους…
Κάποιος Ιάπωνας.
…τραυμάτισε ένα μεγάλο αρσενικό ελάφι,
το οποίο μπήκε στα βασιλικά κτήματα και πρέπει…
Να το θανατώσουν για να μην υποφέρει.
-Θα το πεις εσύ ή εγώ; -Καλά, τέλειωνε.
Τέλος πάντων…
Είναι τεράστιο.
-Με μεγάλα κέρατα. -Αλήθεια;
Εξού κι ο ενθουσιασμός,
εξού κι αλλάξαμε τα σχέδια για να βγούμε για κυνήγι.
-Μα έχουμε υποχρεώσεις. -Πλέον όχι.
-Ακύρωσα τα πάντα. -Τι;
Έλα, μαμά.
Σε αυτό το κτήμα το τελευταίο μεγάλο ελάφι που πετύχαμε ήταν…
Θα ήταν ωραίο να το ανταγωνίζεται κάποιο άλλο.
-Να το επισκιάζει. -Αντίζηλος κι εχθρός.
Να το κοιτάει βλοσυρά από απέναντι.
Αλλά τίνος το όνομα θα μπει από κάτω;
-Το δικό μου. -Το δικό μου.
-Το δικό μου κι ούτε συζήτηση. -Πάντως, όχι το δικό σου.
-Το δικό μου. -Σταμάτα!
Το δικό μου.
-Καλοσύνη σου που δέχτηκες. -Ήταν υπέροχο, λατρεύω τον Βέρντι.
Είναι…
πολύ ρομαντικός.
Ναι, αλλά αν εστιάσουμε μόνο εκεί,
υποτιμάμε την παρακαταθήκη του, την πολιτική επιρροή του.
Η μουσική του έπαιξε καθοριστικό ρόλο στην ενοποίηση της Ιταλίας.
Θεέ μου. Αλήθεια;
-Είσαι απασχολημένη το καλοκαίρι; -Θα το περάσω στο Λονδίνο.
Δυστυχώς, έχω ελεύθερο χρόνο, αν αυτό ρωτάτε.
Θα πάω στη Ζιμπάμπουε μερικές βδομάδες και μετά στη Σκοτία.
Μπορούμε να ξαναβρεθούμε το φθινόπωρο.
-Θεέ μου, δεν θέλεις. -Όχι, είναι πολύς καιρός.
-Ούτε που θα το καταλάβεις. -Όχι. Θα αργήσει πολύ.
Αλλά η υπομονή ανταμείβεται.
-Η συνοδός σου δεν θα επέτρεπε κάτι άλλο. -Θα κάνει ό,τι της πείτε.
Η γιαγιά είναι πολύ ματαιόδοξη.
Καληνύχτα.
-Ήταν πολύ ψυχρό αυτό; -Ναι.
-Αλλά πολύ ιπποτικό. -Πριγκιπικό.
Συγγνώμη. Πριγκιπικό.
ΤΟ ΤΕΣΤ ΤΟΥ ΜΠΑΛΜΟΡΑΛ
Σκέφτηκα να ξεκινήσουμε σήμερα με τον επόμενο προϋπολογισμό,
τον οποίο ο υπουργός Οικονομικών κι εγώ είχαμε την ευκαιρία να συζητήσουμε.
Δεδομένης της επείγουσας ανάγκης
να θέσουμε υπό έλεγχο τον δημόσιο δανεισμό και τον πληθωρισμό,
η κυβέρνηση αυτή θα εφαρμόσει, όπως επιβεβαιώνει κι ο Τζέφρι,
ένα από τα τολμηρότερα και πιο διεξοδικά προγράμματα
δημοσιονομικών διορθωτικών μηχανισμών που έχει δει ποτέ η χώρα.
Με κάθε σεβασμό, Μάργκαρετ…
Περικοπές ύψους τεσσάρων δισεκατομμυρίων;
Μείωση των δαπανών στις κρατικές υπηρεσίες,
κατάργηση του φόρου 25%…
-Δεν είναι διορθωτικός μηχανισμός. -Σφαγή είναι.
Κινείσαι γρήγορα.
Ναι, διότι βιάζομαι.
-Οποιοσδήποτε με λίγη εμπειρία… -Ή λογική.
…βλέπει ότι ο αποδεκατισμός του δημόσιου τομέα και της βιομηχανίας
θα επιφέρει εκτίναξη της ανεργίας στα ύψη.
Κοινωνικές αναταραχές.
-Κι αντικρούει όλα όσα αντιπροσωπεύουμε. -Ακριβώς.
Για θυμίστε μου…
Τι ακριβώς αντιπροσωπεύουμε;
Είμαστε το Συντηρητικό Κόμμα.
Αντιπροσωπεύουμε τον συντηρητισμό, τη σύνεση.
Τη σταθερότητα.
Τη μετριοπάθεια.
Ευχαριστώ, κύριοι. Πρωθυπουργέ.
Τέτοιες προτεραιότητες έχουμε,
και όχι μια γενικευμένη αναδιάρθρωση του κράτους και των θεσμών του.
Είναι πολύ βιαστικό, ριψοκίνδυνο.
Με τον κίνδυνο να μας εναντιωθεί όχι μόνο η χώρα,
αλλά και το κόμμα σου, οι συνάδελφοί σου, να σου εναντιωθούμε εμείς οι ίδιοι.
Ακίνητοι, παρακαλώ.
Τρία, δύο, ένα.
Ευχαριστώ.
Αυτοί οι άντρες μού μιλάνε τόσο συγκαταβατικά,
μου κάνουν κήρυγμα.
Γαιοκτήμονες και άρχοντες…
Καθάρματα της αριστοκρατίας.
Κι οι ιδέες που έχουν,
οι λύσεις για τα προβλήματα που αντιμετωπίζει η χώρα
είναι τόσο κοινότοπες και επιφυλακτικές και…
ισχνές.
Τώρα που το λες,
θα βρέχει στο Μπαλμόραλ.
Ισχνές οι ελπίδες για γκολφ.
Ο πατέρας μου έλεγε κάτι στο κήρυγμά του.
"Ο Θεός δεν χρειάζεται λιπόψυχους εκπροσώπους".
Κι αυτοί είναι λιπόψυχοι.
Έπρεπε να τους είχα ξηλώσει όταν είχα την ευκαιρία.
Μου τηλεφώνησε ο Μάλκολμ Μάγκεριτζ σήμερα το πρωί.
Κι είπε "Προσοχή στο τεστ",
"Ποιο τεστ;" τον ρώτησα.
"Το διαβόητο τεστ του Μπαλμόραλ" απάντησε.
Η βασιλική οικογένεια συνηθίζει να υποβάλλει τους καλεσμένους
σε κρυφά τεστ,
για να μάθουν αν κάποιος είναι αποδεκτός ή όχι,
αν ανήκει στην ελίτ ή όχι, αν είναι της συνομοταξίας ή όχι.
Λένε ότι είναι στυγνό,
ένα βάρβαρο σπορ.
-Πρωθυπουργέ, καλώς ήρθατε στο Μπαλμόραλ. -Ωραία.
-Κύριε Θάτσερ. -Χαίρω πολύ.
Η Μεγαλειοτάτη ζητάει συγγνώμη που δεν σας υποδέχτηκε αυτοπροσώπως,
αλλά βγήκε για κυνήγι με όλη την οικογένεια.
-Ναι, θα μείνουμε σε αυτό, ευχαριστώ. -Και τα δύο είναι για εσάς, κυρία.
Λοιπόν…
Ευχαριστούμε, καλή μου.
Μην ανησυχείς, είναι αγγλικό νόμισμα, αλλά περνάει στη Σκοτία.
Συνήθως τα φιλοδωρήματα δίνονται κατά την αναχώρηση.
Οδηγίες θα βρείτε στο έγγραφο πρωτοκόλλου, στο τραπέζι.
Πάρ' το, δεν θα το πω πουθενά.
Όχι, καλή μου.
Προτιμώ να το κάνω εγώ, ιδίως για τον σύζυγό μου.
Συγγνώμη, κυρία.
Ευχαριστώ.
Μα να αδειάσει τη βαλίτσα σου;
Πώς της ήρθε; Αυτό το κάνει η σύζυγος.
Και δύο υπνοδωμάτια;
Ναι, πολύ περίεργα πράγματα.
-Επιτρέπεται να κοιμηθούμε σε ένα κρεβάτι; -Θα δω τι λέει το έγγραφο πρωτοκόλλου.
Και τι κάνουν στις 6:00 μ.μ.; Πίνουν ποτό ή τρώνε;
Άγνωστο.
-Τι να φορέσω; -Σιγά. Τι σημασία έχει;
Για μένα έχει.
Κάθε σπίτι έχει κανόνες, σε τέτοια μέρη μετράει τι φοράς και πότε το φοράς.
Στο αεροπλάνο μίλησες για τεστ.
-Τελικά με άκουγες. -Φυσικά και σε άκουγα.
Δεν χρειάζεται να σε κοιτάω για να ξέρεις ότι σε ακούω.
Θα ήταν ωραίο.
Δεν έχω καιρό για τέτοια.
Πάντως, αν ανησυχούμε γι' αυτό, σίγουρα θα κοπούμε.
Στις 6:00 μ.μ. είναι τα απεριτίφ.
Δείπνο με επίσημο ένδυμα, άρα και τα απεριτίφ το ίδιο.
Παρατήρησα, κυρία, ότι δεν φέρατε υποδήματα εξοχής.
Ακριβώς.
Πολύ παράξενο σχόλιο.
Το είδε κανείς άλλος;
-Η Άννα, στην κορφή του Κόναχριγκ. -Του έριξες;
-Ούτε εσύ; -Κανείς άλλος;
Είναι νωρίς.
Τα θηλυκά δεν έχουν μπει σε οίστρο.
Ψάχνει να ζευγαρώσει κι απομονώθηκε.
Θα πρέπει να ξαναβγούμε.
-Αύριο. -Άδικα ψάχνουμε.
Πάμε να πιούμε λίγο τσάι.
Μάλιστα…
-Και πού πάμε; -Ακούω ομιλίες.
Θαρρώ…
-Από εδώ; -Ναι.
Μα τι κάνουν;
Αν είναι δυνατόν.
Πρωθυπουργέ, χαίρομαι που σας βλέπω.
Μεγαλειοτάτη.
Και ντυθήκατε από τώρα για το δείπνο. Πολύ προνοητικό.
-Θα φάμε νωρίς. -Τι ανοησίες.
Είναι έξι η ώρα.
Ενημερώστε ότι θα φάμε σε 45 λεπτά.
Μα πίνουμε τσάι.
Μεγαλειοτάτη.
-Καλησπέρα. -Καλησπέρα.
Υψηλότατε.
Αν είναι δυνατόν. Αύριο θα έρθουν στο γεύμα με πιτζάμες;
Μάλιστα… Μάλλον κοπήκαμε σε αυτό το τεστ.
Εσείς θα καθίσετε δεύτερη απ' το τέλος δεξιά.
Εσείς, κύριε, αριστερά…
Παίρνω όρκο ότι το άκουσα.
-Και το κάλεσες; -Προσπάθησα.
Εσύ το κάνεις καλύτερα, Μαρκ.
Είναι απαίσιο.
Πιο δυνατά.
Άκουσα ότι εθεάθη στη δυτική όχθη της λίμνης;
Ανοησίες.
-Γιατί; -Χαμηλή βλάστηση, εκτίθεται.
Σε λόφους και βουνοκορφές,
εκεί θα το βρούμε.
-Μάλιστα. -Σωστά;
…θα 'πρεπε να 'ναι αδίκημα να σκοτώνεις ελάφι σε ηλικία αναπαραγωγής.
Αλλά… οι πελάτες θέλουν τρόπαια
κι είναι πρόθυμοι να πληρώσουν τεράστια ποσά
κι οι άπληστοι γείτονες τα παίρνουν.
Εγώ το κατανοώ.
Επιχείρηση είναι.
Δεν είναι επιχείρηση.
Αφορά την οικολογία.
Αυτό δεν καταλαβαίνει ο κόσμος, επικρατεί άγνοια.
Να παίξουμε επιτραπέζια μετά το φαγητό;
Από τον πέμπτο τζίτζιρα-μίτζιρα, με ένα μίτζιρο-τζίτζιρο,
στον τέταρτο τζίτζιρα-μίτζιρα με δύο μίτζιρα-τζίτζιρα.
Δεν το έχω ξανακάνει τόσο καλά!
Από τον τέταρτο τζίτζιρα-μίτζιρα με δύο μίτζιρα-τζίτζιρα,
στον έβδομο τζίτζιρα-μίτζιρα, με ένα, δύο… οχτώ μίτζιρα-τζίτζιρα.
Από τον έβδομο μίτζιρα…
Έκανες μιτζιριά!
Όχι!
Μάργκο, δώσε μαθήματα στη γιαγιά.
Άσπρο πάτο και κάτω οι ναζί.
Από τον τρίτο τζίτζιρα-μίτζιρα, με δύο μίτζιρα-τζίτζιρα,
προς…
τον πρώτο τζίτζιρα-μίτζιρα,
με κανένα μίτζιρο-τζίτζιρο!
Καλή τύχη, πρωθυπουργέ.
Μάλιστα.
Ευχαριστώ.
Από τον πρώτο τζίτζιρα-μίτζιρα…
με κανένα μίτζιρο-τζίτζιρο…
προς…
τον δέκατο…
τζίτζιρα-μίτζιρα,
με…
έξι… μίτζιρα-τζίτζιρα.
-Μπράβο. -Το πέτυχα;
Ναι, πολύ καλό.
Μπορείτε να το δώσετε;
Υπέροχα, μπράβο.
-Μα τι έκανε; -Σκέτη απελπισία ήταν.
Αλλά προτίθεμαι να της δώσω μια ευκαιρία. Μάλλον θα είχε άγχος.
-Για ποιον λόγο; -Για την κατάσταση στην οποία βρέθηκε.
Παίζαμε παιχνίδια, διασκεδάζαμε.
-Ίσως εκείνη διασκεδάζει διαφορετικά. -Ή είναι ανίκανη να διασκεδάσει.
Και δεν ξέρει καν πότε διασκεδάζει.
Τη λυπήθηκα και την κάλεσα στο καρτέρι αύριο.
Καλή επιτυχία.
Καληνύχτα.
Θεέ μου, δεν πιστεύω να πιάσεις δουλειά τώρα.
Μα δεν έχω άλλη επιλογή, αφού χαράμισα όλο μου το απόγευμα.
Έλα τώρα, δεν κάνει κακό λίγη διασκέδαση.
Και σαν να μην έφτανε αυτό,
η βασίλισσα με κάλεσε να συμμετάσχω στο καρτέρι τους το πρωί.
Ναι, γέλα.
Αλλά γι' αυτό πρέπει να βγάλω αρκετή δουλειά.
Εντάξει, καλύτερα να πάω να κοιμηθώ στο άλλο δωμάτιο.
Μην τολμήσεις!
Δεν θέλουμε να μας κολλήσουν τίποτα αριστοκρατικές συνήθειες.
Όσοι κοιμούνται χώρια απομακρύνονται.
Μόνο για ένα βράδυ.
Έτσι ξεκινάνε οι κακές συνήθειες.
Μπορείς να μείνεις εδώ και…
Υπάρχει ένα βιβλίο στο κομοδίνο.
Εντάξει, καλή μου, ό,τι πεις.
Δεν συνειδητοποίησα…
Κυνηγετικά Απομνημονεύματα του Μπαλμόραλ.
Διάβασέ το μέχρι να τελειώσω.
Ανυπομονώ.
"5 Σεπτεμβρίου 1848.
Επιστολή του πρίγκιπα Αλβέρτου στη Μαρία, χήρα δούκισσα της Σαξονίας-Κόμπουργκ"!
"Δεν έχει σταματήσει να βρέχει ούτε λεπτό από τότε που φτάσαμε,
κάτι, όμως, που δεν με εμπόδισε, εμένα τον ανήσυχο,
να περάσω όλη μου την εβδομάδα στήνοντας καρτέρι σε μεγαλοπρεπή ελάφια".
Μείνετε.
Χτες η απόδοσή της ήταν απογοητευτική.
Σκοπεύω να το φέρω μέχρι το μεσημέρι.
Πάμε στοίχημα.
Πρόσεχε τι στοιχηματίζεις.
Θεέ μου!
Μην πείτε τίποτα.
Πρωθυπουργέ.
Τι υπέροχο πρωινό.
Πάμε;
Εδώ είμαστε.
Ευχαριστώ, Τζον.
Έλα, αγόρι μου. Πάμε.
Χαίρομαι που δεχτήκατε να έρθετε.
-Δεν ήξερα ότι είστε λάτρης του κυνηγιού. -Δεν είμαι, κυρία.
Εμείς λατρεύουμε το καρτέρι.
Έχω τις καλύτερες αναμνήσεις με τον πατέρα μου, μου έμαθε τα πάντα.
Κι ο δικός μου πατέρας μου 'μαθε πολλά.
Τι κάνατε μαζί;
Δουλεύαμε.
Η δουλειά ήταν η χαρά μας.
Δούλευα μαζί του στο μαγαζί μας.
Όταν ήταν δημοτικός σύμβουλος, με έπαιρνε μαζί του.
Τον παρακολουθούσα όταν έγραφε τις ομιλίες του
και τον άκουγα όταν τις έκανε πρόβα και όταν τις πραγματοποιούσε.
Έτσι μυήθηκα στην πολιτική.
-Υπέροχο και για τους δυο σας. -Ναι.
Για να μην πάθετε διάστρεμμα, καλύτερα να αλλάξετε παπούτσια.
Τι νούμερο φοράτε;
Τριάντα οχτώ.
Πολύ βολικό, κι εγώ το ίδιο.
Στο καρτέρι
το κόλπο είναι να χαθείς μες στη φύση, να διατηρείς το στοιχείο του αιφνιδιασμού.
Άλλη φορά μη φορέσετε έντονο μπλε.
Γιατί σας βλέπει το ελάφι.
Ούτε άρωμα.
Γιατί σας μυρίζει.
Τώρα σας ακούει κιόλας.
Μπορώ να γυρίσω να αλλάξω.
Εξαιρετική ιδέα.
Κι αν βιαστείτε, θα προλάβετε το γεύμα.
Θα κάνω όσο πιο γρήγορα μπορώ.
Κυρία.
Μαρία…
Θα πάω με το αμάξι για να φάω μαζί τους. Ξέρουμε πού είναι;
Νομίζω ότι είπαν ότι θα πάνε στη λίμνη Μικ.
Εντάξει.
Όχι.
Τι κάνετε;
Υψηλοτάτη.
Δεν είχατε πάει για καρτέρι;
Είχα πάει, αλλά η αδερφή σας…
Θα την αποκαλείτε "βασίλισσα".
Είναι η βασίλισσα, όχι η αδερφή μου.
Και σε αυτήν την καρέκλα δεν κάθεται κανείς.
-Ζητώ συγγνώμη… -Μη λέτε ούτε αυτό.
Να λέτε "Τι;"
Είναι σκέτη απελπισία να ζητάτε.
Το να ζητάτε συγγνώμη είναι ταπεινό.
Σε αυτήν την καρέκλα… δεν κάθεται κανείς.
Είναι της βασίλισσας Βικτωρίας.
Συνειδητοποιείτε ότι πρόκειται για εθνική αργία;
Ναι, αν και δυσκολεύομαι
να κάνω διακοπές όταν η χώρα βρίσκεται σε τέτοια κατάσταση.
Δεν είναι η πρώτη φορά για τη χώρα.
Και σίγουρα δεν είναι η τελευταία.
Μαθαίνουμε, μέσα από το πλεονέκτημα της εμπειρίας,
ότι ενίοτε οι διακοπές είναι η πιο λογική αντίδραση.
Δεν μου ταιριάζουν οι διακοπές.
Δεν μου προσφέρουν ικανοποίηση.
Ίσως να σας προσφέρουν κάτι πιο σημαντικό.
Άλλη οπτική.
Καλησπέρα, Υψηλότατε.
Δεν μπορώ να σε πείσω να έρθεις το Σαββατοκύριακο;
Γιατί; Δεν είναι η θέση μου εκεί.
Κι έχω υποχρεώσεις.
Τι θα κάνεις;
Τι είναι τόσο σημαντικό που αρνείσαι πρόσκληση από τον διάδοχο;
Είμαι μητέρα.
Και σύζυγος.
-Τώρα το θυμήθηκες. -Έλα τώρα.
Αλήθεια.
Πρέπει να βρεις μια νέα,
που θα έρχεται όπου κι όταν θέλεις, πρόθυμη να αφήσει τη ζωή της για χάρη σου.
Όπως την καινούργια.
Την Νταϊάνα Σπένσερ;
Μπορεί να σου κάνει.
Μην το λες αυτό.
Προτιμώ να μου πεις ότι ζηλεύεις.
Θα ζήλευα, αλλά…
δεν βγάζει πουθενά.
Δεδομένων των συνθηκών.
Και των υποχρεώσεών σου.
Το εννοώ, τηλεφώνησέ της.
Και τι να της πω;
"Σε σκέφτομαι όλη την ώρα.
Δεν θα αντέξω όλο το καλοκαίρι χωρίς να σε δω.
Υπάρχει περίπτωση να τα παρατήσεις όλα και να έρθεις στη Σκοτία τώρα αμέσως;"
Κάποιοι υπουργοί της κας Θάτσερ εξέφρασαν ανησυχίες,
καθώς έχουν αυξηθεί κατακόρυφα τα ποσοστά ανεργίας.
Τα σωματεία αποδίδουν τα ποσοστά
στη συνέχιση της πολιτικής ευρείας περικοπής δαπανών.
Πρόκειται πλέον για πολύ ανησυχητική κατάσταση.
Έχουμε την πιο ανίκανη κι ακραία αντιπολίτευση,
που αντί να έχει καταποντιστεί, κονταροχτυπιέται μαζί μας.
Ουδείς αμφισβητεί ότι η πρωθυπουργός έχει ισχυρές πεποιθήσεις.
Χρειαζόμαστε, όμως, έναν ώριμο και πιο έμπειρο ηγέτη,
με κοινές αξίες.
Υπάρχει κίνδυνος, λόγω της απειρίας της πρωθυπουργού
και της απροθυμίας της να παραδεχτεί ότι η πολιτική της αποτυγχάνει,
να μας οδηγήσει στον γκρεμό.
Πιστεύω ότι πολλοί στο υπουργικό συμβούλιο αναρωτιούνται αν ήρθε η ώρα για αλλαγή.
Ο Φράνσις Πιμ διατηρεί επιφυλάξεις για την οικονομική πολιτική…
Σειρά του Μαρκ Γουότσον απ' το Τζέντμπρα,
που κατέχει το ρεκόρ ρίψης σφύρας στο Μπρεμάρ.
Πρέπει να νικήσει τον Φράνσις Στούαρτ απ' το Φορτ Γουίλιαμ.
Επέστρεψε μετά τον πρόσφατο τραυματισμό του…
Μα τι γυρεύω εδώ πέρα;
Χιλιόμετρα μακριά απ' το Γουέστμινστερ και την πραγματικότητα.
Σπαταλάω πολύτιμο χρόνο…
Σε γερμανο-σκοτσέζικες παλαβομάρες;
Ναι.
Και ο ντόπιος Γκάρι Μακνίλ.
Να τος.
Ο δούκας του Εδιμβούργου παραδίδει το έπαθλο…
Και αδυνατώ να εντοπίσω ελαφρυντικά σε αυτούς τους ανθρώπους.
Δεν είναι ούτε εκλεπτυσμένοι, ούτε καλλιεργημένοι,
ούτε κομψοί, ούτε πλησιάζουν κάτι ιδανικό. Είναι…
Βαρετοί, σνομπ και αγενείς;
Ναι, Ντένις.
Σαν τους νταήδες τους υπουργούς μου που με αντιμετωπίζουν συγκαταβατικά.
Όλοι ανήκουν σε συγκεκριμένη τάξη, αν πρόσεξες.
Για να γυρίσει σελίδα αυτή η χώρα,
χρειάζονται θεμελιώδεις αλλαγές.
Απ' την κορφή ως τα νύχια.
Ναι, βάλτε το εκεί. Ευχαριστώ.
Τι έγινε;
Κάποια κρίση, απ' ό,τι φαίνεται.
Η ζωή στη μεταπολεμική Βρετανία
είναι μια μακροχρόνια, οδυνηρή, αδιάκοπη κρίση.
Αλλά όσο κι αν επιδεινωνόταν η κατάσταση, ουδείς πρωθυπουργός έφυγε νωρίτερα.
Ναι, δεν τους ξεφορτωνόσουν.
Και γιατί αυτή δεν κρατιέται να φύγει;
Ίσως να μην ήμασταν πολύ φιλικοί.
Μα τι λες; Εγώ ήμουν εξαιρετικά φιλική.
Υπήρξα πολύ διαχυτική.
Ποιος ήρθε;
Σας περιμένει η λαίδη Φερμόι.
Γεια σου, γιαγιά.
Ελπίζω να γνωρίζεις ήδη πόσο τυχερή είσαι που σε προσκάλεσαν εδώ.
Πόσο μοναδική είναι αυτή η ευκαιρία.
Και πόσα διακυβεύονται για την οικογένειά μας.
Ένα Σαββατοκύριακο είναι.
Το σημαντικότερο Σαββατοκύριακο της ζωής σου.
Ο πρίγκιπας της Ουαλίας υποσχέθηκε να με πάει για ψάρεμα.
Ελπίζω αυτήν τη φορά να μη φύγω απ' τη Σκοτία μόνο με κρυολόγημα.
Έχω χάσει τον λογαριασμό. Είναι φίλη ή κοπέλα του;
Δεν έχει κατασταλάξει.
Εξού και την κάλεσε εδώ. Για να δει αν εγκρίνεται.
'Η αν απορρίπτεται.
Το έμαθα το μάθημά μου.
Ποτέ δεν τα πήγαινα καλά με τα όπλα.
Καλημέρα, κυρία. Είναι 5:30.
Η Αυτού Υψηλότητα ο Δούκας του Εδιμβούργου ζήτησε να τον συνοδέψετε στο καρτέρι.
Θεέ μου.
Εντάξει.
Θα χρειαστείτε κάτι;
Όπως;
Σε περίπτωση που δεν έχετε παπούτσια για την εξοχή…
Μόνο τέτοια έφερα.
Συγγνώμη για το πρωινό ξύπνημα,
αλλά υπάρχει λόγος που σε κάλεσα σήμερα.
Επικρατεί ενθουσιασμός στην οικογένεια.
Ναι, το αρσενικό ελάφι. Όλοι γι' αυτό μιλούσαν στο χτεσινό δείπνο.
Δεν αναφέρομαι στο ελάφι.
Αλλά σε εσένα.
Το θεώρησα ευκαιρία να γνωριστούμε καλύτερα.
Δεν σ' ενοχλεί το νερό;
Μ' αρέσει να βρέχομαι.
Δεν σε πειράζει λίγη λάσπη;
Προτιμώ τη λάσπη. Κατά βάθος είμαι της εξοχής.
Ωραία.
Υποθέτω ότι πρέπει να σε γνώρισα μικρή στο κτήμα του Σάντριγχαμ,
όταν μένατε στην αγροικία.
Μάλιστα.
Πού μένεις τώρα;
Στο Λονδίνο, στο Ερλς Κορτ, συγκατοικώ με τρεις φίλες.
-Είμαι η αυταρχική σπιτονοικοκυρά. -Είσαι αυταρχική;
-Μ' αρέσει η τάξη. -Πολύ ωραία, κι εμένα.
Το μάθατε στον στρατό;
Ναυτικό. Και τις ερωτήσεις τις κάνω εγώ.
Συγγνώμη.
Αυτό κάνεις όλη μέρα; Είσαι σπιτονοικοκυρά;
Όχι, κύριε. Καθαρίζω το σπίτι της αδερφής μου.
-Πολύ σημαντική δουλειά. -Είναι.
-Ελπίζω να πληρώνει καλά. -Μία λίρα την ώρα.
Δεν ξέρω τις τρέχουσες τιμές των οικιακών βοηθών.
Είναι πολύ καλή τιμή.
Μόνο για τις κορυφαίες καθαρίστριες.
-Αλήθεια; -Όχι!
Είναι αισχροκέρδεια. Απορώ γιατί το κάνω.
Μπορεί να σου αρέσει να καθαρίζεις.
Μου αρέσει όντως να καθαρίζω.
Και να σιδερώνω. Χριστέ μου, είμαι θλιβερή;
Όχι, είσαι συναρπαστική. Ανυπομονώ να το αναλύσουμε.
-Κύριε. -Τι;
-Κοιτάξτε. -Ναι!
Πονηρό πλάσμα.
-Μήπως να πλησιάσουμε κι άλλο; -Όχι.
Θα χάσουμε την ευκαιρία.
Έχουμε μόνο μία ευκαιρία.
Από πού φυσάει; Από δεξιά;
Από αριστερά, κύριε.
-Τι; -Κοιτάξτε τα σύννεφα.
Αλλάζει.
Εγώ λέω προς τα δεξιά.
Αριστερά.
Καλό σημάδι!
Από αριστερά ήταν;
Τα κατάφερε!
Κοιτάξτε!
Θεέ μου.
Το βρήκαμε τελικά.
Μπράβο.
Είναι πανέμορφο.
Το χρωστάω στην Νταϊάνα.
Δεν έκανα τίποτα.
Εσύ το εντόπισες, όχι εγώ.
Εσείς το σκοτώσατε, κύριε. Κι ήταν δύσκολη βολή.
-Όχι. -Εξαιρετική βολή.
Για να το δούμε.
Τέσσερις ώρες περπατούσαμε.
-Τέσσερις; -Τέσσερις.
-Μία βολή μόνο; -Μόνο μία.
Ευχαριστώ που ήρθες.
-Ήταν απαίσια; -Όχι, κύριε, ήταν ονειρεμένα.
Κανείς δεν το λέει αυτό στην πρώτη επίσκεψη.
Ήταν, όμως.
-Δεν σε απώθησε η ανάκριση; -Τα ίδια κάνουν κι οι δικοί μου.
Βασανίζουν τους καινούργιους για να τους εκθέσουν.
Αύριο θα έχω τα αποτελέσματα.
Πείτε μου αν πέρασα.
Σίγουρα πέρασες.
Με άριστα.
Ήσουν εξαιρετική φίλη.
Ευχαριστώ.
Λοιπόν;
Πώς πάει εκεί;
Δεν θες να ξέρεις.
Κι όμως, θέλω.
Πες μου.
Θριάμβευσε.
Στην ιστορία του Μπαλμόραλ
κανείς δεν έχει περάσει το τεστ με τόσο υψηλή βαθμολογία.
Μάλιστα…
Διθυραμβικές κριτικές από ολόκληρο το άθλιο ασκέρι.
Από την Άννα, τον μπαμπά,
τη Μάργκο,
τη μαμά, τη γιαγιά.
Υψηλότατε, θέλει να σας δει ο δούκας του Εδιμβούργου.
Και μετά με κάλεσε ο μπαμπάς να συζητήσουμε στο σφαγείο,
αγνοώντας τον αποκρουστικό συμβολισμό.
Λες και ήμουν εγώ το κρεμασμένο σφάγιο.
Ήθελες να με δεις;
Αυτή η Νταϊάνα Σπένσερ…
Τι;
Τόνισε με επώδυνο τρόπο τη θέση της οικογένειας.
Θέλουν να την παντρευτώ.
Θεέ μου.
Ναι…
Θριάμβευσε πραγματικά.
Κάποια στιγμή θα συνέβαινε.
Θα εμφανιζόταν η κατάλληλη.
Είναι, όμως, η κατάλληλη;
Δεν νομίζω ότι αναρωτιέται κανείς.
Ένα παιδί είναι.
Η πρωθυπουργός, Μεγαλειοτάτη.
Μεγαλειοτάτη.
-Ελπίζω να απολαύσατε τις διακοπές. -Πάρα πολύ.
Η Σκοτία το καλοκαίρι είναι χαρά Θεού.
Με προβληματίζουν όσοι δεν νιώθουν άνετα στο Μπαλμόραλ.
Κάποιοι δεν τα καταφέρνουν. Έρχονται και σαστίζουν.
Από τον καιρό. Και τις παραδόσεις.
Βλέπουν μόνο σκληρότητα στη θήρα, κι όχι την ευγένεια ή την αναγκαιότητα.
Κι εδώ, όμως, χύθηκε αίμα.
-Αλλάξατε υπουργούς. -Μάλιστα.
Αποκεφαλίστηκαν οι γηραιότεροι υπουργοί.
Ναι, αν και η ηλικία δεν αποτέλεσε το μόνο κριτήριο.
-Αλλά; -Το υπόβαθρό τους, κυρίως.
Και η έλλειψη σθένους,
που προκύπτει από τα προνόμιά τους και τον δικαιωματισμό τους.
Μέγα σφάλμα να συμπεράνει κανείς ότι οι προνομιούχοι δεν διαθέτουν σθένος.
Κι επικίνδυνο να δημιουργεί κανείς εχθρούς αριστερά, δεξιά και στο κέντρο.
-Εκτός κι αν δεν τον ενοχλούν οι εχθροί. -Δεν σας ενοχλούν;
Καθόλου.
Με εμπνέουν οι στίχοι του χαρτιστή ποιητή Τσαρλς Μακάι.
"Δεν έχετε εχθρούς, είπατε;
Φευ! Φίλε μου, άστοχο καμάρι.
Όποιος πάλεψε στου καθήκοντος τον αγώνα
που οι γενναίοι υπομένουν,
οπωσδήποτε απέκτησε εχθρούς!
Αν δεν αποκτήσατε κανέναν,
η προσφορά σας υπήρξε μηδαμινή.
Δεν ραβδίσατε προδότη στα πλευρά,
δεν χτυπήσατε κύπελλο από χείλη ψευδόμενα.
Ποτέ δεν επανορθώσατε κάποιο σφάλμα.
Δειλός υπήρξατε στη μάχη".
Καλησπέρα σας.
Τρεις υπουργοί πήραν πόδι, αλλαγές στο υπουργικό συμβούλιο
και μια μακρά λίστα προαγωγών και υποβιβασμών.
Η κυρία Θάτσερ προέβη σε κυβερνητικό ανασχηματισμό.
Σύντομα θα δούμε…
Κλαψιάρη.
-Ήρθα να δω πώς τα πας. -Δεν έχω τίποτα.
Δεν μπορείς για μια φορά να έχεις κάτι παραπάνω;
Αφού πέρασες από οντισιόν τη μισή Βρετανία,
πήγες κι έπεσες πάνω στην τέλεια σε ηλικία, εμφάνιση κι ανατροφή.
Ή μήπως βρήκες ψεγάδια και στην τελειότητα;
Όχι.
Είναι…
αναντίρρητα πανέμορφη.
Τα πόδια της…
Την αλόγα.
Και ενδεδειγμένη.
Ωραία, λοιπόν.
Θα 'θελα λίγο χρόνο ακόμη.
Γιατί;
Για να τη μάθω, γνωριζόμαστε ελάχιστα.
-Θα βρείτε χρόνο αργότερα. -Αυτό λέτε όλοι.
"Θα βρείτε χρόνο αργότερα, τέλειωνε".
Συμφωνώ.
Τι λέει η ξέρεις ποια;
Για κακή μου τύχη, είναι υπέρ.
Λογικό.
Όλοι είμαστε υπέρ, διότι όλοι καταλαβαίνουμε
ότι είναι ώρα να κλείσει αυτό το κεφάλαιο.
Και να αφήσουμε πίσω μας τη σαπουνόπερα με την Πάρκερ Μπόουλς.
Όλοι μας.
Οριστικά.
Ναι.
Χαμόγελο ήταν αυτό;
Θα γίνει σύντομα.
Μην αντιστέκεσαι.
Είναι τέλεια.
Βρήκε το ελάφι, πανάθεμά την!
Σίγουρα είναι γραφτό.
Υποτιτλισμός: Μάρθα Λυρώνη